Document ID: 31988R0619

*****
ΚΑΝΟΝΙΣΜΟΣ (ΕΟΚ) αριθ. 619/88 ΤΗΣ ΕΠΙΤΡΟΠΗΣ
της 4ης Μαρτίου 1988
για τροποποίηση του κανονισμού (ΕΟΚ) αριθ. 3889/87 περί λεπτομερειών εφαρμογής ειδικών μέτρων υπέρ ορισμένων περιοχών παραγωγής λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 που καθορίζει στον τομέα του λυκίσκου το ποσό της ενισχύσεως στους παραγωγούς για τη συγκομιδή 1986 και προβλέπει ειδικά μέτρα υπέρ ορισμένων περιοχών παραγωγής (1), και ιδίως το άρθρο 2 παράγραφος 6,
Εκτιμώντας:
ότι ο κανονισμός (ΕΟΚ) αριθ. 3889/87 της Επιτροπής (2) έχει προβλέψει στο άρθρο 1 ότι το πρόγραμμα πρέπει να διαβιβαστεί από το ενδιαφερόμενο κράτος μέλος πριν από τις 29 Φεβρουαρίου 1988· ότι απεδείχθη πως η ημερομηνία αυτή δεν μπορεί να τηρηθεί από όλα τα ενδιαφερόμενα κράτη μέλη και συνεπώς είναι σκόπιμο να παραταθεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 του κανονισμού (ΕΟΚ) αριθ. 3889/87, η ημερομηνία «29 Φεβρουαρίου 1988» αντικαθίσταται από την ημερομηνία «31 Μαρτίου 1988».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαρτίου 1988.

Labels: 17
19
6